 ร้านแม่ศรีเรือนสาขานี้ออกจะคล้ายๆสวนอาหาร ร้านใหญ่ นั่งได้ทั้งด้านนอกด้านใน ด้านในมีแอร์ ด้านนอกมีสนามเด็กเล่น บางวันมีดนตรีสดเล่นด้วย 

 เมนูยอดนิยม ก๋วยเตี๋ยวไก่ น้ำใส รสกลางๆ ซุปอร่อย ไก่แน่นๆ กินกับถั่วงอกดิบ บีบมะนาว ต้นตำรับร้านแม่ศรีเรือนเลยครับ จะกินแบบดั้งเดิมหรือต้มยำก็อร่อย รสจัด เสียอย่างเดียวชามเล็กมากกกก ถ้าเทียบกับราคานะครับ ชอบผักของที่ร้านที่ปลูกเอง อย่าง ถั่วงอก ถั่วฝักยาว จะต้นเล็ก อ่อน กรอบ ไม่มีกลิ่นเหม็นเหมือนร้านทั่วๆไป

 ก๋วยเตี๋ยวแบบอื่นก็มีครับ หมูต้มยำ เย็นตาโฟ แต่เฉยๆ ผมว่าไก่อร่อยสุด

 นอกเหนือจากก๋วยเตี๋ยว ยังมีเมนูอีกมากมาย ทั้งอาหารจานเดียว หรือสั่งเป็นกับข้าวก็ได้ครับ แนวอีสาน ไก่ทอด ลาบ ยำ ส้มตำ ส้มตำปูม้าเด็ดมาก โปรดมากครับ ครบรส ไม่เผ็ดมาก
 หรือจะแบบฝรั่งๆ อย่าง ขาหมูเยอรมันก็ไม่เลวครับ
 อาหารทานเล่นหลายอย่าง หมูสะเต๊ะ ปอเปี๊ยะสด 

 ของหวานห้ามพลาด ขนมครก แป้งด้านนอกกรอบ กะทิด้านในนุ่มๆ ตอนนี้มีแบบข้าวไรซ์เบอรี่สีดำด้วย หอม อร่อยครับ ขนมเบื้องก็ใช้ได้ครับ

 อาหารเร็ว บริการดี ร้านสะอาด ที่จอดรถสะดวก มากันได้ทั้งครอบครัว มากินได้บ่อยครับเวลานึกไปออกว่าจะกินอะไร เพราะมีอาหารให้เลือกหลายอย่างดี ข้อเสียคือบางอย่างแพงไปหน่อยครับ